মহাকুম্ভে পদপিষ্টের ঘটনায় বাতিল হয়নি কোনও স্পেশাল ট্রেন, বিবৃতি ভারতীয় রেলের

লখনউ: মৌনি অমাবস্যায় (Mouni Amavasya) মহাকুম্ভে (Mahakumbh) শাহি স্নানকে (Shahi Snan) ঘিরে হুড়োহুড়িতে পদপিষ্টের (Mahakumbh stampede) ঘটনা। প্রায় ১০ থেকে ১২ জনের মৃত্যু হয়েছে বলে খবর। মৃতের সঠিক সংখ্যা এখনও জানা যায়নি। আহত প্রায় ৩৫।

ঘটনায় চারদিকে শুধুই হাহাকার। পরিস্থিত মোকাবিলায় দ্রুত পদক্ষেপ নিয়েছে যোগী প্রশাসন। অন্যদিকে নজর রাখছেন প্রধানমন্ত্রী নরেন্দ্র মোদি (Narendra Modi)। সব রকম সাহায্যের আশ্বাস দিয়ে উত্তরপ্রদেশের মুখ্যমন্ত্রী যোগী আদিত্যনাথকে পাশে থাকার বার্তা দিয়েছেন প্রধানমন্ত্রী নরেন্দ্র মোদি।

যোগীকে ফোন করে পরিস্থিতি খোঁজ নিয়েছে অমিত শাহ। চলছে উদ্ধারকাজ। রয়েছে পুলিশ জাতীয় ও রাজ্য বিপর্যয় মোকাবিলা বাহিনী। নামানো হয়েছে র‍্যাফ।

আরও পড়ুন: মহাকুম্ভে উপচে পড়া ভিড়ে পদপিষ্ট, সাময়িক বন্ধ অমৃত স্নান?

এদিকে এর মধ্যে খবর ছড়িয়ে পড়ে যে, কুম্ভমেলার জন্য পণ্ডিত দীনদয়াল উপাধ্যায় জংশন (আগে নাম ছিল মুঘলসরাই) থেকে প্রয়াগরাজগামী বিশেষ ট্রেনগুলির পরিষেবা সাময়িক ভাবে বন্ধ করা হয়েছে।

কিন্তু রেল মন্ত্রকের (Rail Minstry) তরফে জানানো হয়েছে, কোনও বিশেষ ট্রেন বাতিল করা হয়নি। পরবর্তী নির্দেশ না আসা পর্যন্ত প্রয়াগরাজগামী (Prayagraj) বহু ট্রেনের অভিমুখ বদল করা হয়েছে বলে খবর। প্রয়াগরাজ ও তার পার্শ্ববর্তী অঞ্চলে ৩৬০টিরও বেশি ট্রেন চালানো হবে।

জানা গেছে পদপিষ্টের ঘটনা ঘটতেই স্টেশনে থাকা পুণ্যার্থীদের মধ্যে অস্থিরতা বাড়তে থাকে। সেই কারণেই ভারতীয় রেলের তরফে, স্পষ্ট বার্তা দিয়ে পুণ্যার্থীদের আশ্বস্থ করা হয়।

জানা গেছে, মঙ্গলবার গভীর রাতে মৌনী অমাবস্যা উপলক্ষে ‘শাহি স্নান’ গঙ্গা, যমুনা, এবং অন্তঃসলিলা সরস্বতী— তিন নদীর সঙ্গমে বহু পুণ্যার্থী ভিড় করেন। হুড়োহুড়ি পড়ে যায়। এতেই মর্মান্তিক ঘটনা ঘটে।

দেখুন অন্য খবর-